Ressenya+2


 * APROPA'T A L'ÀFRICA!**

La novel·la "L'Africà" de l'escriptor Nobel Le Clézio és una història entendridora que ens transporta a l'Àfrica colonial i ens permet viure amb el protagonista el seu doble descobriment. Es tracta d'una mena de memòries, meitat ficció i meitat realitat, en les quals Le Clézio ens explica com era la seva vida quan va arribar a l'Àfrica a l'edat de vuit anys. Així mateix, ens presenta la figura del seu pare, metge militar destinat a Nigèria, de mentalitat molt allunyada al pensament colonial de l'època i molt respectuós amb les cultures i tradicions locals i, fins i tot, amb la medicina tradicional. Mentrestant ens endinsa en un continent, L'Àfrica, exuberant de vida, de llibertat de cos i d'ànima, i amb uns paisatges de gran bellesa.

És una història breu que entretindrà qualsevol persona a qui li agradi gaudir de la natura i que senti interès per cultures diferents a la pròpia. Per una banda, el llibre ens descobreix un Continent Africà ple de paisatges d'una bellesa inigualable, però des d'un punt de vista més proper als africans i menys exòtic; i, per altra banda, ens commou amb una història molt humana sobre el retrobament entre un fill i el seu pare. El llibre està explicat d'una manera senzilla i amena, però amb un llenguatge tan potent que sembla que puguis caminar pels planells africans. En resum, és un llibre imprescindible si vols gaudir de les sensacions d'estar a l'Àfrica sense sortir de casa.

Lucia Gil Royuela María García Montalvo